CELEX: 62022CN0127
Language: el
Date: 2022-02-22 00:00:00
Title: Υπόθεση C-127/22: Αίτηση προδικαστικής αποφάσεως την οποία υπέβαλε το Varhoven administrativen sad (Βουλγαρία) στις 22 Φεβρουαρίου 2022 — «Balgarska telekomunikatsionna kompania» EAD κατά Direktor na Direktsia «Obzhalvane i danachno-osiguritelna praktika» Sofia

10.5.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 191/19
            
         
      Αίτηση προδικαστικής αποφάσεως την οποία υπέβαλε το Varhoven administrativen sad (Βουλγαρία) στις 22 Φεβρουαρίου 2022 — «Balgarska telekomunikatsionna kompania» EAD κατά Direktor na Direktsia «Obzhalvane i danachno-osiguritelna praktika» Sofia
      (Υπόθεση C-127/22)
      (2022/C 191/24)
      Γλώσσα διαδικασίας: η βουλγαρική
      
         Αιτούν δικαστήριο
      
      Varhoven administrativen sad
      
         Διάδικοι στην υπόθεση της κύριας δίκης
      
      
         Αναιρεσείουσα:«Balgarska telekomunikatsionna kompania» EAD
      
         Αναιρεσίβλητος: Direktor na Direktsia «Obzhalvane i danachno-osiguritelna praktika» Sofia
      
         Προδικαστικά ερωτήματα
      
      
                  1)
               
               
                  Έχει το άρθρο 185, παράγραφος 1, της οδηγίας 2006/112/ΕΚ (1) την έννοια ότι ο διαχωρισμός αγαθών υπό την έννοια της διαγραφής στοιχείων του ενεργητικού ή αποθεμάτων από τον ισολογισμό του υποκειμένου στον φόρο λόγω του ότι δεν προσδοκάται πλέον κανένα οικονομικό όφελος από αυτά, επειδή για παράδειγμα έχουν φθαρεί, είναι ελαττωματικά ή ακατάλληλα ή δεν μπορούν να χρησιμοποιηθούν σύμφωνα με τον σκοπό τους, συνιστά μεταβολή των στοιχείων που ελήφθησαν υπόψη για τον καθορισμό του ποσού της εκπτώσεως του ΦΠΑ που έχει ήδη καταβληθεί κατά την αγορά των αγαθών, μεταβολή η οποία λαμβάνει χώρα μετά την υποβολή της δηλώσεως ΦΠΑ σύμφωνα με τον Zakon za danak varhu dobavenata stoinost (νόμο για τον φόρο προστιθέμενης αξίας, στο εξής: ZDDS) και η οποία συνεπάγεται την υποχρέωση διακανονισμού της εκπτώσεως, αν τα διαχωρισθέντα αγαθά έχουν στη συνέχεια πωληθεί ως αγαθά του παραρτήματος 2, όπερ συνιστά φορολογητέα παράδοση;
               
            
                  2)
               
               
                  Έχει το άρθρο 185, παράγραφος 1, της οδηγίας 2006/112/ΕΚ την έννοια ότι ο διαχωρισμός αγαθών υπό την έννοια της διαγραφής στοιχείων του ενεργητικού ή αποθεμάτων από τον ισολογισμό του υποκειμένου στον φόρο λόγω του ότι δεν προσδοκάται πλέον κανένα οικονομικό όφελος από αυτά, επειδή για παράδειγμα έχουν φθαρεί, είναι ελαττωματικά ή ακατάλληλα ή δεν μπορούν να χρησιμοποιηθούν σύμφωνα με τον σκοπό τους, συνιστά μεταβολή των στοιχείων που ελήφθησαν υπόψη για τον καθορισμό του ποσού της εκπτώσεως του ΦΠΑ που έχει ήδη καταβληθεί κατά την αγορά των αγαθών, μεταβολή η οποία λαμβάνει χώρα μετά την υποβολή της δηλώσεως ΦΠΑ σύμφωνα με τον Zakon za danak varhu dobavenata stoinost (νόμο για τον φόρο προστιθέμενης αξίας, στο εξής: ZDDS) και η οποία συνεπάγεται την υποχρέωση διακανονισμού της εκπτώσεως, αν τα διαχωρισθέντα αγαθά έχουν στη συνέχεια καταστραφεί ή απομακρυνθεί ως απόβλητα και το γεγονός αυτό αποδεικνύεται ή δικαιολογείται δεόντως;
               
            
                  3)
               
               
                  Σε περίπτωση καταφατικής απαντήσεως στο πρώτο, στο δεύτερο ή σε αμφότερα τα ερωτήματα, έχει το άρθρο 185, παράγραφος 2, της οδηγίας 2006/112/ΕΚ την έννοια ότι ο διαχωρισμός αγαθών υπό τις ανωτέρω αναφερθείσες περιστάσεις συνιστά περίπτωση καταστροφής ή απώλειας που αποδεικνύεται ή δικαιολογείται δεόντως, για την οποία δεν υφίσταται υποχρέωση διακανονισμού της εκπτώσεως σε σχέση με τον ΦΠΑ που καταβλήθηκε κατά την απόκτηση των αγαθών;
               
            
                  4)
               
               
                  Έχει το άρθρο 185, παράγραφος 2, της οδηγίας 2006/112/ΕΚ την έννοια ότι σε περίπτωση καταστροφής ή απώλειας αγαθού που αποδεικνύεται ή δικαιολογείται δεόντως ο διακανονισμός της εκπτώσεως μπορεί να παραλειφθεί μόνο αν η καταστροφή ή η απώλεια προκλήθηκαν από γεγονότα εκτός του ελέγχου του υποκειμένου στον φόρο, τα οποία το εν λόγω πρόσωπο δεν θα μπορούσε να είχε προβλέψει και αποτρέψει;
               
            
                  5)
               
               
                  Σε περίπτωση αρνητικής απαντήσεως στο πρώτο, στο δεύτερο ή σε αμφότερα τα ερωτήματα, αντιβαίνει στο άρθρο 185, παράγραφος 1, της οδηγίας 2006/112/ΕΚ εθνική ρύθμιση, όπως αυτή του άρθρου 79, παράγραφος 3, του ZDDS, όπως ίσχυε μέχρι τις 31 Δεκεμβρίου 2016, καθώς και του άρθρου 79, παράγραφος 1, του ZDDS, όπως ισχύει από την 1η Ιανουαρίου 2017, η οποία προβλέπει υποχρέωση διακανονισμού της εκπτώσεως του φόρου επί των εισροών στην περίπτωση διαχωρισμού αγαθών, ακόμη και αν τα εν λόγω αγαθά πωλήθηκαν στη συνέχεια και η πράξη αυτή συνιστά φορολογητέα παράδοση αγαθών κατά την έννοια του παραρτήματος 2 ή αν καταστράφηκαν ή απομακρύνθηκαν ως απόβλητα και το γεγονός αυτό αποδεικνύεται ή δικαιολογείται δεόντως;
               
            
         (1)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ 2006, L 347, σ. 1).